text: Bilister må være tålmodige indtil 25. marts
  15 marts 2013 kl. 13.22
  Den bro i Kolding, der blev beskadiget af et afsporet godstog, genåbner den 25. marts.
  Broen på Jens Holms Vej ved Fynsvej i Kolding er lige nu kun åben for bilister i det nordlige spor.
  Men den 25. marts åbnes der for trafikken i begge retning for alle køretøjer - med undtagelse af specialtransporter.
  Kørebanerne bliver dog smallere af hensyn til broens stabilitet, mens den bliver repareret. 
  Arbejdet vil vare 6-8 uger, hvorefter kørebanerne igen vil få den oprindelige bredde.
  Broen er en vigtig færdselsåre i Kolding. Den passeres dagligt af 17.500 køretøjer.
  